নগাঁৱৰ উপ আৰক্ষী অধীক্ষক সবিতা দাসৰ বিৰুদ্ধে উত্থাপিত ধন দাবীৰ অভিযোগক লৈ তৎপৰ হৈ পৰিছে অসম আৰক্ষীৰ শীৰ্ষ মহল। এই সম্পৰ্কীয় অভিযোগ প্ৰসংগত এটা অপৰাধজনিত গোচৰ ৰুজু কৰিবলৈ ইতিমধ্যে নগাঁও আৰক্ষীলৈ নিৰ্দেশ দিছে অসম আৰক্ষীৰ সঞ্চালক প্ৰধান কুল প্ৰসাদ শইকীয়াই।
নগাঁও আৰক্ষী অধীক্ষক শংকৰব্ৰত ৰায়মেধিয়ে প্ৰকাশ কৰা মতে উক্ত অভিযোগৰ প্ৰসংগত এটা গোচৰ ৰুজু কৰাৰ লগতে জ্যেষ্ঠ আৰক্ষী বিষয়াই সমগ্ৰ ঘটনাটো তদন্ত কৰিব।
উল্লেখযোগ্য যে ৩১ আগষ্টৰ নিশা নগাঁৱৰ সদৰ উপ আৰক্ষী অধীক্ষক সবিতা দাসে নগাঁও চহৰৰ পলিৰোডৰ নিজ ঘৰৰ সন্মুখৰ পৰা সৌৰভ হাজৰিকা নামৰ যুৱকজনৰ লগতে আন তিনিজন যুৱকক বিনা কাৰণত আটক কৰি সদৰ থানালৈ লৈ আহিছিল।
সৌৰভ হাজৰিকাই অভিযোগ কৰা মতে যুৱক কেইজনক পিচদিনা বিয়লি ৪ বজা পৰ্যন্ত আবদ্ধ কৰি ৰাখি পিচত মুকলি কৰি দিয়ে যদিও হাজৰিকাৰ নিজা চালকৰ অনুজ্ঞাপত্ৰ আৰু গাড়ীৰ পঞ্জীয়ন পত্ৰ জব্দ কৰি ৰাখে। পিছত নগাঁও আৰক্ষী বিভাগৰ জ্যোতি খাউণ্ড নামৰ এজন কৰ্মচাৰীয়ে অনুজ্ঞাপত্ৰ আৰু পঞ্জীয়ন পত্ৰ দুখন ওভতাই দিয়াৰ বিনিময়ত উপ আৰক্ষী অধীক্ষক গৰাকীৰ দোহাই দি ৪০ হাজাৰ টকা দাবী কৰে।
সৌৰভ হাজৰিকাই উক্ত ধন দাবীৰ ভিডিঅ' কেমেৰাৰে জৰিয়তে বন্দী কৰি এই প্ৰসংগত আৰক্ষী সঞ্চালক প্ৰধানলৈ অভিযোগ প্ৰেৰণ কৰি ইয়াৰ সুবিচাৰ দাবী কৰে।
ঘটনাটোক লৈ সংবাদমাধ্যমত ব্যাপক হৈ চৈ হোৱাৰ পিচত শীৰ্ষ আৰক্ষী মহল এতিয়া আৰক্ষীৰ কলংক দূৰ কৰাৰ বাবে তৎপৰ হৈ পৰা পৰিলক্ষিত হৈছে।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
